钦定古今图书集成/明伦汇编/官常典/第647卷 > 萧鳞
## 钦定古今图书集成/明伦汇编/官常典/第647卷 > 萧鳞

按《吉安府志》：“鳞字耕道，庐陵人。开禧元年乙丑进士，
授曲江簿，以能迁仁化令，多仁恕爱民。岁旱，民视苗
槁死，鳞教治器作辘轳水车，遂得灌浸之法。兄弟争
产，相殴击者，召而谕之曰：‘失一田地尚可置，至如兄
弟伤殴，难可复得，而顾疏骨肉交夺利，安可比人乎’？
民感泣迁化。有失牛者，意其邻，鳞曰：‘暮夜不可知，毋
执狐疑，伤汝善邻’。”数日，果得牛于林中。民病田决而
供赋不休，为奏蠲之。其以仁感人多此类。二年卒，民
哭之尽哀，复像而祀之。